
Ministru kabineta rīkojums Nr. 342
Rīgā 2022. gada 18. maijā (prot. Nr. 27 26. §)
Par apropriācijas pārdali
· 1. Atbalstīt apropriācijas pārdali 2022. gadā no Kultūras ministrijas budžeta apakšprogrammas 22.07.00 "Nomas maksas VAS "Valsts nekustamie īpašumi" programmas "Mantojums-2018" ietvaros" 672 546 euro apmērā (tai skaitā no ilgtermiņa saistību pasākuma "Ārzemju mākslas muzeja nomas maksa VAS "Valsts nekustamie īpašumi"" 500 000 euro apmērā un ilgtermiņa saistību pasākuma "VSIA "Jaunais Rīgas teātris" ēkas Rīgā, Lāčplēša ielā 25, nomas maksa VAS "Valsts nekustamie īpašumi"" 172 546 euro apmērā) un no  Kultūras ministrijas budžeta apakšprogrammas 19.07.00 "Mākslas un literatūra" 30 552 euro apmērā uz Finanšu ministrijas budžeta apakšprogrammu 41.13.00 "Finansējums VAS "Valsts nekustamie īpašumi" īstenojamiem projektiem un pasākumiem" ilgtermiņa saistību pasākumam "Dotācija VAS "Valsts nekustamie īpašumi" Jaunā Rīgas teātra ēkas rekonstrukcijai", lai segtu ēkas Lāčplēša ielā 25, Rīgā, pārbūves (tai skaitā tehnoloģiskā aprīkojuma iegādes un montāžas) izdevumus valsts akciju sabiedrībai "Valsts nekustamie īpašumi".
· 2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas izmaiņas.

